**Официален старт на програма Interreg V –A Румъния – България за новия програмен период**

            На 26 март 2015 г в Белоградчик **беше даден официалният старт на програмата Interreg V–A Румъния – България** за новия програмен период. На събитието присъстваха заместник-министри от българското и румънското министерства на регионалното развитие, Кипрос Киприяну от Европейската комисия, румънският посланик в София Н. Пр. Антон Пъкурецу, областни управители от трансграничния регион, кметове на български и румънски общини и много други потенциални бенефициенти на програмата.

            Преди това, на 25 март 2015 г., **Русенският университет взе участие в работата на Комитета за наблюдение на програмата като негов член и официален представител на висшите училища в българската част на трансграничния регион.**

            Програмата V –A Румъния – България с **общ бюджет 258,5 млн. евро** е първата, подписана от Европейската комисия, програма за трансгранично сътрудничество и същевременно обявена за най-прозрачната програма през предходния програмен период.

            Заедно със старта на програмата беше обявено и **началото на набиране на проектни предложения по първите три приоритетни оси**: PA 1 A well connected region, PA 2 A green region, PA 3 A safe region, чието финансиране възлиза на 208,1 млн. евро и представя 80 % от общия бюджет на програмата. Поканата по другите две оси PA 4 A skilled and inclusive region, PA 5 An efficient region ще бъде пусната през втората половина на 2015 г.

            Комитетът за наблюдение одобри всички документи на програмата и те вече са качени на нейния официален сайт: [www.cbcromaniabulgaria.eu](http://www.cbcromaniabulgaria.eu/). В програмата са налице нови елементи, отсъстващи в условията за кандидатстване през предходния програмен период, а именно:

* Условие за одобряването на един проект е да отговаря на критериите за допустимост и административните критерии и да е получил минимум 60 точки по техническата и финансовата част. Ако проектът набере повече от 90 точки, той се предлага за сключване на договор.
* Една организация може да изпълнява едновременно не повече от 4 проекта, когато е водещ партньор.
* Разходите за персонал и административните разходи се изчисляват като процент от директните разходи /flat rates/ и за тях не се подават оправдателни документи, но същите се пазят в организацията-бенефициент.
* Разходите се смятат за допустими от момента на селектирането на даден проект, а не от момента на подписването на договор и др.

**Презентациите, които синтезират новите моменти в програмата V –A Румъния – България, могат да бъдат намерени в сайта на Русенския университет – Международна дейност – Информационен прозорец.**

Срокът за подаване на проектни предложения с т.нар „меки" мерки по първите три приоритетни оси е **30.06.2015 г**., а за подаване на предложения за инвестиционни проекти – **30.09.2015 г**.

**Информационни материали**

[Presentation Interreg V-A Romania-Bulgaria Programme.ppt](https://www.uni-ruse.bg/international/info-pane/PublishingImages/Presentation%20Interreg%20V-A%20Romania-Bulgaria%20Programme.ppt)

[Applicants Pack presentation.pptx](https://www.uni-ruse.bg/international/info-pane/PublishingImages/Applicants%20Pack%20presentation.pptx)

[Ръководство.rar](https://www.uni-ruse.bg/international/info-pane/PublishingImages/%D0%A0%D1%8A%D0%BA%D0%BE%D0%B2%D0%BE%D0%B4%D1%81%D1%82%D0%B2%D0%BE.rar)   [Methodology for using flat-rate.rar](https://www.uni-ruse.bg/international/info-pane/PublishingImages/Methodology%20for%20using%20flat-rate.rar)  [List of eligible expenditure for projects.rar](https://www.uni-ruse.bg/international/info-pane/PublishingImages/List%20of%20eligible%20expenditure%20for%20projects.rar)